Heinrich Blücher

Heinrich Blücher (1899–1970) var en tysk filosof og dikter. Han var gift med Hannah Arendt.

Han gjorde fra 1917 krigstjeneste, og ble medlem av Spartakistligaen. Blücher tilhørte fra 1919 Kommunistische Partei Deutschlands (KPD). Fra 1918 til 1920 fulgte han forelesninger ved universitetet, og arbeidet på 1920-tallet i Politische Ost-West Nachrichtenagentur. Sammen med vennen Robert Gilbert arbeidet han også med kabaret-, operette- og filmprosjekter.

I 1928 meldte han seg ut av KPD i protest mot stalinismen, og ble isteden medlem av det antistalinistiske Kommunistische Partei-Opposition.

Som kommunist måtte han etter nasjonalsosialistenes maktovertagelse flykte fra landet, og han emigrerte med Arendt til New York i 1941. Han ble der professor ved Bard College i Annandale-on-Hudson i New York. Blücher oppfordret sin kone til å involvere seg med marxisme og politisk teori.

 Referanser 

 Eksterne lenker 
 Bluecher Archive ved Bard College

Kategori:Tyske filosofer
Kategori:Tyske lyrikere
Kategori:Personer fra Berlin